**ՀԻՄՆԱՎՈՐՈՒՄ**

**ԳԵՐՄԱՆԱԿԱՆ ՄԻՋԱԶԳԱՅԻՆ ՀԱՄԱԳՈՐԾԱԿՑՈՒԹՅԱՆ ԸՆԿԵՐՈՒԹՅԱՆ ԿՈՂՄԻՑ ԻՐԱԿԱՆԱՑՎՈՂ «ԻՆՏԵԳՐՎԱԾ ՀԱՄԱՅՆՔԱՅԻՆ ԶԱՐԳԱՑՈՒՄ ՀԱՅԱՍՏԱՆՈՒՄ» ԾՐԱԳՐԻ ՇՐՋԱՆԱԿՆԵՐՈՒՄ ԳՈՐԾԸՆԿԵՐ ՀԱՄԱՅՆՔ ԴԱՌՆԱԼՈՒ ՀՐԱՎԵՐԻ ՎԵՐԱԲԵՐՅԱԼ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Հայաստանի Հանրապետության տարածքային կառավարման և ենթակառուցվածքների նախա­րա­­րու­թյունը Գերմանիայի միջազգային համագործակցության ընկերության (ԳՄՀԸ) հետ համագործակցությամբ նախաձեռնել է «Ինտեգրված համայնքային զարգացում Հայաստանում» ծրագիրը և Կոտայքի մարզի Աբովյան համայնքը ստացել է ծրագրի շրջանակներում գործընկեր համայնք դառնալու հրավեր (մուտք Պ-1929, 28.08.2024 թվական)։

 «Ինտեգրված համայնքային զարգացում Հայաստանում» (ԻՀԶ) ծրագրի նպատակն է բարձ­րաց­նել տեղական ինքնակառավարման մարմինների գործունեության արդյունավետությունը և քաղաքացիակենտրոնությունը։ Ծրագրի շրջանակներում իրակա­նաց­վելիք գործողությունները միտված են լինելու ծառայությունների որակի ու մատչելիության բարձ­րաց­մանը, տեղական տնտեսական զարգացման խթանմանը և որոշումների կայացման գործընթացներում բնակիչների մասնակցու­թյան բարձրացմանը։

 Գերմանիայի միջազգային համագործակցության ընկերության (ԳՄՀԸ) հետ համագործակցությամբ նախաձեռնել է «Ինտեգրված համայնքային զարգացում Հայաստանում» ծրագրին մասնակցելու համար Աբովյան համայնքը կազմվել է ծրագրային 3 հայտ։

Նախատեսվում է Գեղաշեն համայնքում կառուցել ոռոգման համակարգի ներքին ցանց, համայնքային կայքի հավելված և իրականացնել խորհրդատվական ծառայություն Աբովյանի համայնքապետարանի աշխատակազմի ծրագրերի, գյուղատնտեսության և անշարժ գույքի կառավարման բաժնում։

Առաջին երկու ծրագրերի համար դրամաշնորհայն գումարը կազմում է շուրջ 25,000 եվրո և համայնքի ընտրության դեպքում համայնքապետարանը պետք է ապահովի նախագծի ընդհանուր արժեքի առնվազն 20%-ի չափով համաֆինանսավորում։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**